b'\n_START_ARTICLE_\nZhao Yun\n_START_SECTION_\nPrimers anys\n_START_PARAGRAPH_\nZhao Yun nasqu\xc3\xa9 en Zhending (\xe7\x9c\x9f\xe5\xae\x9a) comtat de Changshan (\xe5\xb8\xb8\xe5\xb1\xb1) prov\xc3\xadncia (ara Zhengding, Hebei) al voltant de l\'any 168 EC. S\'un\xc3\xad al senyor de la guerra Gongsun Zan a finals del 191 o principis del 192 com a comandant d\'un menut grup de voluntaris del comtat. En 192 fou posat sota l\'autoritat de Liu Bei, que en eixe moment nom\xc3\xa9s tenia el rang de major sota Gongsun Zan, com a comandant de les forces de cavalleria de Liu Bei. Liu Bei tenia un contingent de diversos milers de soldats de cavalleria de Wuhua i Zhao Yun fou posat a c\xc3\xa0rrec d\'aquesta for\xc3\xa7a. Zhao Yun deix\xc3\xa0 poc despr\xc3\xa9s a Gongsun Zan i Liu Bei per assistir al funeral del seu germ\xc3\xa0 gran._NEWLINE_S\'un\xc3\xad de nou a Liu Bei en el 200, quan Liu Bei fou derrotat per Cao Cao i va fugir cap a Yuan Shao. Evidentment, Zhao Yun tenia una amistat molt estreta amb Liu Bei. Els Registres dels Tres Regnes diu que ells dormiren al mateix llit durant el temps que estigueren junts a la ciutat de Ye. Per la mateixa \xc3\xa8poca, Liu Bei envi\xc3\xa0 secretament a Zhao Yun per contractar m\xc3\xa9s homes i aix\xc3\xad refor\xc3\xa7ar el menut ex\xc3\xa8rcit de Liu Bei sota Yuan Shao. Des de llavors, Zhao Yun seguiria Liu Bei en les seves estades per tot el nord de la Xina._NEWLINE_En 202, Zhao Yun particip\xc3\xa0 en la Batalla de Bowang contra Xiahou Dun, un general servint sota el domini de Cao Cao. Durant la batalla, Zhao Yun capturaria a Xiahou Lan (\xe5\xa4\x8f\xe4\xbe\xaf\xe8\x98\xad). Zhao Yun i Xiahou Lan eren de la mateixa ciutat, i es coneixien des de la inf\xc3\xa0ncia. Zhao Yun an\xc3\xa0 vers Liu Bei a suplicar per la vida de Xiahou Lan. Va suggerir a Liu Bei que com Xiahou Lan era un expert en dret, podria ser designat com a jutge de l\'ex\xc3\xa8rcit, amb el qual Liu Bei consent\xc3\xad. Aix\xc3\xb2 no obstant, Zhao Yun mai mantingu\xc3\xa9 a Xiahou Lan a prop seu, per tal de separar les relacions personals dels assumptes oficials._NEWLINE_En el 208, Zhao es va distingir en la Batalla de Changban contra les forces de Cao Cao. Liu Bei va deixar la seva fam\xc3\xadlia enrere mentre fugia durant el caos. Alhora, Zhao va desapar\xc3\xa8ixer cap al nord, incorrent en la sospita d\'haver-se rendit a Cao. Quan alg\xc3\xba va informar d\'aix\xc3\xb2 a Liu, Liu enutjat va llan\xc3\xa7ar una destral de m\xc3\xa0 i va dir: "Zilong mai desertaria". Com era esperat, Zhao va tornar amb el fill de Liu Liu Shan i amb la seva dona la Dama Gan. Pel seu \xc3\xa8xit, Zhao va ser ascendit a "General de l\'Habitual" (\xe7\x89\x99\xe9\x96\x80\xe5\xb0\x87\xe8\xbb\x8d).\n_START_SECTION_\nEsfor\xc3\xa7os establint Shu Han\n_START_PARAGRAPH_\nDespr\xc3\xa9s de la Batalla dels Penya-segats Rojos, Zhao va jugar un paper important conquerint el territoris de Jiangnan per Liu Bei. Va ser promogut a major general (\xe5\x81\x8f\xe5\xb0\x87\xe8\xbb\x8d) i nomenat Gran Administrador de Guiyang, reempla\xc3\xa7ant a Zhao Fan. Zhao Fan va proposar un matrimoni entre Zhao Yun i la Dama Fan, l\'esposa v\xc3\xaddua del seu germ\xc3\xa0 major, per\xc3\xb2 Zhao Yun ho declin\xc3\xa0 cortesament, dient a Zhao Fan: "Jo compartisc el mateix cognom que tu, per tant considere el teu germ\xc3\xa0 com el meu germ\xc3\xa0 tamb\xc3\xa9." Zhao Yun explic\xc3\xa0 m\xc3\xa9s endavant perqu\xc3\xa8 no es va avenir amb el matrimoni, "Zhao Fan s\'havia rendit recentment. Les seves intencions no eren clares. A m\xc3\xa9s, hi ha moltes altres dones en aquest m\xc3\xb3n."_NEWLINE_Quan Liu Bei va entrar en la Prov\xc3\xadncia de Yi, va nomenar Zhao com l\'oficial principal en la supervisi\xc3\xb3 de la seva base a Gong\'an. L\'esposa de Liu, la Dama Sun, era la germana menor del senyor de la guerra Sun Quan. Encoratjada pel poder i influ\xc3\xa8ncia del seu germ\xc3\xa0, la Dama Sun i la seva mil\xc3\xadcia amb freq\xc3\xbc\xc3\xa8ncia feien eixides i infringien la llei. Liu considerava a Zhao com una persona seriosa, ferma i d\'una lleialtat inviolable, aix\xc3\xad que el va concedir una autoritat especial per supervisar els assumptes interns de Gong\'an, aix\xc3\xad com per mantenir estreta vigil\xc3\xa0ncia sobre la Dama Sun i els seus seguidors. No gaire temps despr\xc3\xa9s que Liu marx\xc3\xa0 de la Prov\xc3\xadncia de Jing, Sun Quan secretament va convocar de tornada a Wu Oriental a la seva germana. La Dama Sun volia emportar-se al jove Liu Shan amb ella, per\xc3\xb2 Zhao i Zhang Fei la van aturar al riu Iang-Ts\xc3\xa9 i portaren de tornada al fill del seu senyor._NEWLINE_En l\'any 214 EC, Zhao va acompanyar a Zhang Fei i Zhuge Liang a la Prov\xc3\xadncia de Yi per assistir a Liu Bei en la guerra contra Liu Zhang. Zhao va tenir un comandament per separat, amb el seu ex\xc3\xa8rcit marxant des de Jiangzhou (en l\'actualitat Chongqing), a trav\xc3\xa9s de Jiangyang (en l\'actualitat Luzhou) i Jianwei, fins a Chengdu. Liu Bei va nomenar a Zhao "General de l\'Ex\xc3\xa8rcit Volador" despr\xc3\xa9s d\'ocupar Chengdu. En aquell moment, molts suggeriren a Liu de concedir hisendes i plantacions de tot Chengdu als seus generals per tal que poguessen assentar-se all\xc3\xad. Zhao va sostenir que era m\xc3\xa9s adequat el tornar-li les terres als habitants locals, i Liu va acceptar el seu consell.\n_START_SECTION_\nVida tardana\n_START_PARAGRAPH_\nLiu Bei va transir en el 223 i va ser succe\xc3\xaft pel seu fill, Liu Shan. El mateix any, Zhao va ser nomenat "General Conquerint el Sud" (\xe5\xbe\x81\xe5\x8d\x97\xe5\xb0\x87\xe8\xbb\x8d) i "Defensor Central de l\'Ex\xc3\xa8rcit" (\xe4\xb8\xad\xe8\xad\xb7\xe8\xbb\x8d), i va rebre el t\xc3\xadtol de "Marqu\xc3\xa8s de Yongchang" (\xe6\xb0\xb8\xe6\x98\x8c\xe4\xba\xad\xe4\xbe\xaf). Posteriorment va ser promogut a "General Vigilant l\'Est" (\xe9\x8e\xae\xe6\x9d\xb1\xe5\xb0\x87\xe8\xbb\x8d). En el 227, Zhao seguiria a Zhuge Liang fins Hanzhong per preparar la primera expedici\xc3\xb3 del nord.\n_START_SECTION_\nL\'\xc3\xbaltima batalla de Zhao Yun\n_START_PARAGRAPH_\nDurant la primera expedici\xc3\xb3, en oposici\xc3\xb3 al que diu el Registres dels Tres Regnes, l\'honor d\'estar en l\'avantguarda va recaure sobre Ma Su, en compte de a Zhao Yun. La gent de l\'\xc3\xa8poca es va sorprendre per la decisi\xc3\xb3 Zhuge en els recursos humans. Zhao va ser nom\xc3\xa9s enviat com un esquer en contra de la principal for\xc3\xa7a de Cao Wei, dirigida per Cao Zhen. Tot i aix\xc3\xad, quan Zhuge m\xc3\xa9s tard va lamentar la seva derrota en la primera expedici\xc3\xb3 del nord, ell expressament assenyal\xc3\xa0 "el seu gran ex\xc3\xa8rcit a la Muntanya Qi i l\'ex\xc3\xa8rcit de Zhao a la Vall Ji, eren m\xc3\xa9s grans que els dels enemics."_NEWLINE_Per\xc3\xb2 la derrota per part d\'una for\xc3\xa7a m\xc3\xa9s petita va ser en gran manera resultat de la distribuci\xc3\xb3 de recursos Zhuge. En un diari en els Registres dels Tres Regnes, Chen Shou explica per qu\xc3\xa8 Zhao va ser derrotat \xe2\x80\x94l\'entrada diu " Les tropes de (Zhao) Yun i (Deng) Zhi eren d\xc3\xa8bils, mentre que l\'enemic era fort, aix\xc3\xad que ells van perdre a la Vall de Ji (\xe9\x9b\xb2\xe3\x80\x81\xe8\x8a\x9d\xe5\x85\xb5\xe5\xbc\xb1\xe6\x95\xb5\xe5\xbc\xb7\xef\xbc\x8c\xe5\xa4\xb1\xe5\x88\xa9\xe6\x96\xbc\xe7\xae\x95\xe8\xb0\xb7)." Segons els registres, Zhuge havia pres les tropes de primera pel seu favorit, Ma Su, i per ell mateix; a Zhao nom\xc3\xa9s se li havia donat un munt de soldats febles. El paper real de Zhao en la guerra de Zhuge era el de ser un amortidor per absorbir els atacs de Cao Zhen, sent aix\xc3\xad que Zhuge podria mantenir la seva situaci\xc3\xb3 febril a la Muntanya Qi. En el di\xc3\xa0leg esmentat de Zhuge de, Zhuge fins i tot fantasiejava que aquest nombre de soldats l\'ajudaria a prevaler sobre el seu rival, sense tenir en compte el donar m\xc3\xa9s poder a generals veterans com Zhao Yun i Wei Yan; va ser nom\xc3\xa9s despr\xc3\xa9s del seu frac\xc3\xa0s que Zhuge s\'adonaria que la grand\xc3\xa0ria de l\'ex\xc3\xa8rcit no predestina el resultat d\'una batalla (\xe4\xbb\x8a\xe6\xac\xb2\xe6\xb8\x9b\xe5\x85\xb5\xe7\x9c\x81\xe5\xb0\x87\xef\xbc\x8c\xe6\x98\x8e\xe7\xbd\xb0\xe6\x80\x9d\xe9\x81\x8e\xef\xbc\x8c\xe6\xa0\xa1\xe8\xae\x8a\xe9\x80\x9a\xe4\xb9\x8b\xe9\x81\x93\xe6\x96\xbc\xe5\xb0\x87\xe4\xbe\x86\xef\xbc\x9b\xe8\x8b\xa5\xe4\xb8\x8d\xe8\x83\xbd\xe7\x84\xb6\xe8\x80\x85\xef\xbc\x8c\xe9\x9b\x96\xe5\x85\xb5\xe5\xa4\x9a\xe4\xbd\x95\xe7\x9b\x8a\xef\xbc\x81).\n_START_SECTION_\nRetirada\n_START_PARAGRAPH_\nIncapa\xc3\xa7 d\'aconseguir una vict\xc3\xb2ria, Zhao tract\xc3\xa0 de reduir al m\xc3\xadnim les baixes reunint als seus homes supervivents per defensar les seves posicions amb fermesa, i ell personalment va anar a la part posterior per impedir la persecuci\xc3\xb3 enemiga, i ell no es va afanyar en la seva retirada, aix\xc3\xad que els subministraments no es van perdre, i ning\xc3\xba es va quedar enrere. Quan ell va tornar estalvi a Hanzhong, Zhuge Liang es va sorprendre per la retirada neta i ordenada de Zhao i li va dir a Zhao de distribuir l\'exc\xc3\xa9s de teixits de seda entre els seus soldats com a consol. Aix\xc3\xb2 no obstant, Zhao va reprendre al seu supervisor, i el va dir: "Com pot donar recompenses quan la vostra campanya ha fallat? Deseu la seda en un magatzem, i distribuir-la en octubre." Zhuge es va alegrar de sentir el que va dir Zhao; per\xc3\xb2 Zhao seria degradat a "General de Manteniment de la Pau" (\xe9\x8e\xae\xe8\xbb\x8d\xe5\xb0\x87\xe8\xbb\x8d) pel frac\xc3\xa0s general de la campanya, malgrat el seu paper nom\xc3\xa9s com a esquer.\n_START_SECTION_\nMort\n_START_PARAGRAPH_\nZhao va transir en el 229 a Hanzhong i Liu Shan li va concedir en el 261 el t\xc3\xadtol p\xc3\xb2stum de "Marqu\xc3\xa8s de Shunping" (\xe9\xa0\x86\xe5\xb9\xb3\xe4\xbe\xaf). L\'ordre de Liu Shan per honorar a Zhao diu, "Quan Zhao Yun era servint a l\'emperador tard\xc3\xa0 (Liu Bei), les seves contribucions eren ja notables. Sent jo jove, confi\xc3\xad en la seva lleialtat per salvar-me d\'un gran perill. \xc3\x89s per aix\xc3\xb2 que estic conferint-li l\'honor."_NEWLINE_Zhao va tenir dos fills, Zhao Tong i Zhao Guang. L\'\xc3\xbaltim va seguir a Jiang Wei en les campanyes contra Cao Wei, i va ser mort en combat a Tazhong.\n_START_SECTION_\nRescatant Liu Shan a Changban\n_START_PARAGRAPH_\nLa novel\xc2\xb7la retrata Zhao matant ell a soles a nombrosos generals enemics de forma r\xc3\xa0pida mentre cavalca de cap a cap durant la Batalla de Changban, al mateix que pregunta als civils sobre el parador de la Dama Gan, la Dama Mi, i Liu Shan. Com a prova de la seva determinaci\xc3\xb3, Zhao afirm\xc3\xa0 que els buscaria per tot arreu per trobar-los i si no pogu\xc3\xa9s, moriria en el camp de batalla. Un dels molts generals que caigu\xc3\xa9 davant Zhao Yun va ser Xiahou En, el qual brandia una de les m\xc3\xa9s preuades espases de Cao Cao, la "Qinggang" (\xe9\x9d\x92\xe9\x87\xad). L\'espasa es deia que era capa\xc3\xa7 de tallar el metall com si fos fang, i Zhao se l\'emport\xc3\xa0 despr\xc3\xa9s de matar a Xiahou. Finalment trobaria a la Dama Mi i a Liu Shan prop d\'un antic pou. I Mi, que era ferida en la cama, li va donar el nen a Zhao i es va negar a anar amb ell, dient que seria una c\xc3\xa0rrega per a ells. Amb els soldats enemics apropant-se, els dos van discutir fins que Mi es va su\xc3\xafcidar llan\xc3\xa7ant-se dins del pou. Zhao llig\xc3\xa0 al nen contra el seu pit, el va cobrir amb les seves plaques de l\'armadura de pit i es va obrir pas a trav\xc3\xa9s de l\'encerclament aclaparador de les tropes enemigues, armat nom\xc3\xa9s amb una llan\xc3\xa7a i l\'espasa acabada d\'adquirir. El valor de Zhao impression\xc3\xa0 a Cao Cao, que va ordenar als seus arquers de no disparar a Zhao, sin\xc3\xb3 en lloc d\'aix\xc3\xb2 capturar-lo viu amb l\'esperan\xc3\xa7a que Zhao es lliur\xc3\xa9s a ell. Al llarg de la batalla, Zhao va carregar dins i fora de la formaci\xc3\xb3 enemiga set vegades, matant a m\xc3\xa9s de 50 comandants enemics._NEWLINE_Zhao finalment es va obrir pas fins al Pont Changban, on es va topar amb Zhang Fei, que es va quedar enrere per bloquejar les tropes enemigues que arribaven. A la fi Zhao va tornar al costat de Liu Bei, retornant-li Liu Shan i expressant remordiment per la seva falta de no portar de tornada a la Dama Mi. Liu va tirar el nad\xc3\xb3 a terra, dient que el seu fill no valia la pena el risc assumit pel general per salvar-lo. Zhao a males penes agaf\xc3\xa0 el nen entre els seus bra\xc3\xa7os.\n_START_SECTION_\nRescatant a Liu Shan de la Dama Sun\n_START_PARAGRAPH_\nEn el cap\xc3\xadtol 61 (una ficcionalitzaci\xc3\xb3 d\'un incident real), la Dama Sun tornava a Wu Oriental per visitar a la seva mare malalta despr\xc3\xa9s d\'haver rebut not\xc3\xadcies del seu germ\xc3\xa0, Sun Quan. De fet Sun Quan estava mentint, ja que ell volia enganyar a la Dama Sun perqu\xc3\xa8 es portara amb ella el fill de Liu Bei, Liu Shan, i aix\xc3\xad mantenir-lo com un ostatge per intercanviar-lo per la prov\xc3\xadncia de Jing. Quan Zhao sent\xc3\xad que la Dama Su marxava amb Liu Shan, va c\xc3\xb3rrer fins al moll i va veure que Sun acabava d\'abordar un vaixell amb destinaci\xc3\xb3 a Wu Oriental, tripulat per Zhou Shan._NEWLINE_Zhao va pujar a un petit vaixell pesquer, va abastar el vaixell, i va saltar sobre ell. Zhao s\'obr\xc3\xad pas a trav\xc3\xa9s i va aconseguir arrabassar Liu Shan de la Dama Sun, per\xc3\xb2 no va poder fugir del vaixell de forma segura. En aquest moment, l\'embarcaci\xc3\xb3 va ser interceptada per una flota encap\xc3\xa7alada per Zhang Fei. Zhou Shan va intentar detenir-los per\xc3\xb2 va ser mort per Zhang. La Dama Sun finalment va accedir al fet que Liu Shan marx\xc3\xa9s amb Zhang i Zhao mentre que ella tornaria a casa sola.'